**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2012 M. BALANDŽIO 26 D. SPRENDIMO NR. T2-113 „DĖL PINIGINĖS SOCIALINĖS PARAMOS TEIKIMO TVARKOS APRAŠO PATVIRTINIMO“ PAKEITIMO**

2013 m. vasario 28 d. Nr. T2-42

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo (Žin., 2003, Nr. 73-3352; 2006, Nr. 130‑4889; 2011, Nr. 155-7353) 22 straipsnio 1 dalimi, 23 straipsnio 1 dalies 5 punktu, 2 dalies 1 punktu ir 25 straipsnio 6 punktu, Klaipėdos miesto savivaldybės taryba nusprendžia:

1. Papildyti Piniginės socialinės paramos teikimo tvarkos aprašą, patvirtintą Klaipėdos miesto savivaldybės tarybos 2012 m. balandžio 26 d. sprendimu Nr. T2-113 „Dėl Piniginės socialinės paramos teikimo tvarkos aprašo patvirtinimo“, šiuo 10.6 papunkčiu:

„10.6. nepinigine forma, jeigu bendrai gyvenantys asmenys be pateisinamų priežasčių atsisako dalyvauti (nedalyvauja) Klaipėdos miesto savivaldybės administracijos organizuojamoje visuomenei naudingoje veikloje, iki ši pareiga bus įvykdyta (Įstatymo 23 straipsnio 1 dalies 5 punktas).“

2. Skelbti apie šį sprendimą vietinėje spaudoje ir Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  | Vytautas Grubliauskas |